ddrg/super_eurlex huggingface dataset:
Uredba Komisije (ES) št. 1298/2003

z dne 22. julija 2003

o dopolnitvi Priloge k Uredbi (ES) št. 2400/96 o vnosu nekaterih imen v Register zaščitenih označb porekla in zaščitenih geografskih označb, določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila "Φοινίκι Λακωνίας" (Finiki Lakonias)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo (ES) št. 806/2003 [2], in zlasti člena 6(3), (4) in (5) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Grčija Komisiji poslala vlogo za registracijo imena "ΦΟΙΝΊΚΙ ΛΑΚΩΝΊΑΣ" (Finiki Lakonias) kot zaščiteno označbo porekla.

(2) V skladu s členom 6(1) navedene uredbe je bilo ugotovljeno, da vloga izpolnjuje vse zahteve, določene v navedeni uredbi, in zlasti, da vsebuje vse zahtevane podatke v skladu s členom 4 Uredbe.

(3) Komisija je od Italije prejela ugovor po členu 7 navedene uredbe po objavi v Uradnem listu Evropskih skupnosti [3]. Ta ugovor v zvezi z določbo v specifikaciji proizvoda, ki omogoča polnjenje zunaj opredeljenega geografskega območja, ni bil sprejet po členu 7(4) Uredbe (EGS) št. 2081/92, ker ni izkazal neizpolnjevanja pogojev iz člena 2 navedene uredbe. Komisija ni prejela nobenega drugega ugovora v zvezi z imenom "Φοινίκι Λακωνίας" (Finiki Lakonias) po njegovi objavi v Uradnem listu Evropskih skupnosti.

(4) Ime je torej treba vnesti v Register zaščitenih označb porekla in zaščitenih geografskih označb in ga tako zaščititi po vsej Skupnosti kot zaščiteno označbo porekla.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1291/2003 [5].

(6) Ukrepi, predvideni v tej uredbi, so v skladu z mnenjem Odbora, ustanovljenega po členu 15 Uredbe (EGS) št. 2081/92 –

SPREJELA NASLEDNJO UREDBO:

Člen 1

Ime v priloženi Prilogi se doda v Prilogo k Uredbi (ES) št. 2400/96 in se vnese kot zaščitena označba porekla (ZOP) v Register zaščitenih označb porekla in zaščitenih geografskih označb, določen v členu 6(3) Uredbe (EGS) št. 2081/92.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. julija 2003

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 122, 16.5.2003, str. 1.

[3] UL C 180, 26.6.2001, str. 10.

[4] UL L 327, 17.12.1996, str. 11.

[5] UL L 181, 19.7.2003, str. 12.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Olja in maščobe

Oljčno olje

GRČIJA

- "Φοινίκι Λακωνίας" (Finiki Lakonias) (ZOP).

--------------------------------------------------
Uredba Komisije (ES) št. 2338/2003

z dne 30. decembra 2003

o spremembi Uredbe (ES) št. 883/2001 o določitvi podrobnih pravil za izvajanje Uredbe Sveta (ES) št. 1493/1999 glede trgovine s tretjimi državami s proizvodi vinskega sektorja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1] in zlasti člena 68(3) Uredbe,

ob upoštevanju naslednjega:

(1) Uredba Komisije (ES) št. 883/2001 [2] vsebuje nekatera odstopanja glede izdaje dovoljenj, pri čemer imajo lahko Avstralija in Združene države korist od poenostavljenega dogovora na področju izdaje dovoljenj, ki se iztečejo 31. decembra 2003.

(2) Ker se dvostranska pogajanja, ki so v teku s tema dvema državama, ne bodo končala pred koncem leta, ter da bi preprečili motnje v trgovanju, bi bilo treba ta odstopanja podaljšati za določeno obdobje glede na napredovanje pogajanj.

(3) Uredbo Komisije (ES) št. 883/2001 bi bilo treba posodobiti, da bi upoštevala dejstvo, da se Uredba Komisije (ES) št. 753/2002 z dne 29. aprila 2002 o določitvi nekaterih pravil za izvajanje Uredbe Sveta (ES) št. 1493/1999 glede opisa, označevanja, predstavitve in zaščite nekaterih proizvodov iz vinskega sektorja [3] uporablja od 1. avgusta 2003.

(4) Uredbo (ES) št. 883/2001 je zato treba ustrezno spremeniti.

(5) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

Uredba (ES) št. 883/2001 se spremeni:

1. Člen 27(2) se nadomesti z naslednjim:

"2. Člen 24(2) in člen 26 se uporabljata do 31. decembra 2005."

2. v Prilogi VIII.B se odstavek 3 nadomesti z naslednjim:

"3. Opis proizvoda v okencu 6 obrazca VI 1 in v okencu 5 izvlečka VI 2 mora biti izpolnjen skladno s členom 10 Uredbe (ES) št. 753/2002."

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. decembra 2003

Za Komisijo

Franz Fischler

Član Komisije

[1] UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 1795/2003 (UL L 262, 14.10.2003, str. 13).

[2] UL L 128, 10.5.2001, str. 1. Uredba, kakor je bila nazadnje spremenjena z Uredbo (ES) št. 1220/2003 (UL L 170, 9.7.2003, str. 3).

[3] UL L 118, 4.5.2002, str. 1. Uredba, kakor je bila nazadnje spremenjena z Uredbo (ES) št. 1205/2003 (UL L 168, 5.7.2003, str. 13).

--------------------------------------------------
Uredba Komisije (ES) št. 318/2003

z dne 19. februarja 2003

o spremembi Uredbe (EGS) št. 1274/91 o uvedbi podrobnih pravil za izvajanje Uredbe (EGS) št. 1907/90 o nekaterih tržnih standardih za jajca

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1907/90 z dne 26. junija 1990 o nekaterih tržnih standardih za jajca [1], kakor je bila nazadnje spremenjena z Uredbo (ES) št. 5/2001 [2], in zlasti členov 10(3) in 20(1) ter (4) Uredbe,

ob upoštevanju naslednjega:

(1) Uredba Komisije (ES) št. 1274/91 [3], kakor je bila nazadnje spremenjena z Uredbo (ES) št. 45/2003 [4], določa potrebne določbe za izvajanje tržnih standardov v sektorju za jajca.

(2) Člen 31(1)(a) Uredbe (EGS) št. 1274/91 se nanaša na preglede, ki se jih izvede v pakirnih centrih za sortirana jajca, pripravljena za odpremo, in ne na preglede jajc, ki zapuščajo pakirni center. Zato je treba ustrezno spremeniti obstoječe besedilo člena 31(1)(a), da bi preprečili nejasnost ali napačno razlago.

(3) Za zagotavljanje pravilnega upravljanja zemljišč in preprečevanje nastanka škodljivih bolezni, naj bi se izpusti za nesnice menjavali po redu. Perutnina mora imeti enakomeren dostop do celotnega predela znotraj ograde in, kadar se uporablja sistem menjavanja po redu, naj bi ekstenzivni sistem proste reje z vsaj 10 m2 na kokoš, za vsako kokoš zagotovilo vsaj 2,5 m2.

(4) Zato je treba ustrezno spremeniti Uredbo (EGS) št. 1274/91.

(5) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

Uredba (EGS) 1274/91 se spremeni:

1. v členu 31(1)(a) se uvodni stavek "ob odpremi iz pakirnega centra:" nadomesti s stavkom "v pakirnem centru, pripravljeno za odpremo:";

2. v Prilogi III, se tretjo alineo točke (a) nadomesti z naslednjim:

"— izpusti na prostem morajo izpolnjevati najmanj pogoje iz člena 4(1)(3)(b)(ii) Direktive Sveta 1999/74/ES, pri čemer največja gostota živali ni večja od 2500 kokoši na hektar razpoložljive zemlje,, ali ena kokoš na 4 m2; vendar pa mora vsak uporabljen pašnik ves čas zagotavljati vsaj 2,5 m2 na kokoš, kadar je na voljo vsaj 10 m2 na kokoš in se menjuje po redu, kokoši pa imajo v življenjski dobi jate na voljo izenačen dostop na celotno območje,

— izpusti na prostem se ne smejo razprostirati več kot 150 m v polmeru od odprtine v zgradbi; vendar pa se lahko razprostirajo do 350 m od najbližje izpustne odprtine v zgradbi, v kolikor je zadostno število pokritih prostorov in korit za vodo v smislu te določbe enakomerno porazdeljeno po celotnem izpustu na prosto, z najmanj štirimi pokritimi prostori na hektar."

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. februarja 2003

Za Komisijo

Franz Fischler

Član Komisije

[1] UL L 173, 6.7.1990, str. 5.

[2] UL L 2, 5.1.2001, str. 1.

[3] UL L 121, 16.5.1991, str. 11.

[4] UL L 7, 11.1.2003, str. 60.

--------------------------------------------------
Uredba Komisije (ES) št. 1203/2003

z dne 4. julija 2003

o spremembi Uredbe (ES) št. 1227/2000 o podrobnih pravilih za uporabo Uredbe Sveta (ES) št. 1493/1999 o skupni ureditvi trga za vino v zvezi z obsegom vinogradniških površin

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 806/2003 [2], ter zlasti členov 10, 15 in 80(b) Uredbe,

ob upoštevanju naslednjega:

(1) Da bi rešili poseben praktičen problem je treba rok, določen v prvem pododstavku člena 2(3) Uredbe (ES) št. 1493/1999 za odstopanje od člena 2(2), prestaviti. Uporaba različnih določb glede dopuščanja odstopanja nalaga resno in kompleksno breme upravljanja, zlasti kar zadeva preverjanja in kazni. Zaradi ustreznega upravljanja je treba zadevni datum prestaviti na 31. julij 2004.

(2) Da bi državam članicam omogočili plačilo pomoči do konca proračunskega leta, je treba razjasniti pravila za upoštevanje izdatkov, potrjenih za obdobje od 1. julija do 15. oktobra.

(3) Prav tako je pomembno opredeliti, da se kazni, ki veljajo za financiranje izdatkov držav članic, kjer prijavijo območje, ki je manjše od tistega, navedenega v dodelitvi za dano proračunsko leto, ne smejo uporabiti v povezavi z mehanizmom za ustvarjanje finančnih dodelitev med proračunskim letom.

(4) Uredbo Komisije (ES) št. 1227/2000 [3], kakor je bila nazadnje spremenjena z Uredbo (ES) št. 571/2003 [4], je treba skladno s tem prilagoditi.

(5) Ukrepi, predvideni v tej uredbi, so skladni z mnenjem Upravljalnega odbora za vino –

SPREJELA NASLEDNJO UREDBO:

Člen 1

Uredba (ES) št. 1227/2000 se spremeni:

1. V členu 2 se odstavek 1a nadomesti z:

"1a Rok 31. julij 2002 iz člena 2(3) Uredbe (ES) št. 1493/1999 se prestavi na 31. julij 2004."

2. Člen 17 se spremeni:

(a) odstavek 1 se nadomesti z naslednjim:

"1. Za vsako državo članico se dejanski izdatki, potrjeni in navedeni za katerokoli dano proračunsko leto, financirajo v mejah zneskov, priglašenih Komisiji v skladu s členom 16(1)(a) in (b), pod pogojem, da ti zneski ne presegajo skupnih finančnih zneskov, dodeljenih državi članici, v skladu s členom 14(1) Uredbe (ES) št. 1493/1999."

(b) v členu 4 se doda naslednji četrti pododstavek:

"Zneski, ki se ne financirajo v skladu s tem odstavkom, niso na voljo za namen uporabe odstavka 3."

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. julija 2003

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 122, 16.5.2003, str. 1.

[3] UL L 143, 16.6.2000, str. 1.

[4] UL L 82, 29.3.2003, str. 19.

--------------------------------------------------
Uredba Komisije (ES) št. 162/2003

z dne 30. januarja 2003

o dovoljenju dodatkov v krmi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Sveta št. 1756/2002 [2], in zlasti člena 9 Direktive,

ob upoštevanju naslednjega:

(1) Po členu 2(aaa) Direktive 70/524/EGS so dovoljenja za dajanje kokcidiostatikov v promet povezana z osebo, ki je odgovorna za njihovo dajanje promet. Ta dovoljenja se lahko dodelijo za obdobje 10 let, če so izpolnjeni vsi pogoji iz člena 3a navedene direktive.

(2) Ocena zahteve za dovoljenje, predložena za pripravek kokcidiostatika, opredeljenega v Prilogi k tej uredbi, kaže, da so pogoji iz člena 3a Direktive 70/524/EGS izpolnjeni. Pripravek iz kokcidiostatika se zato dovoli in vključi v poglavje I v seznam dovoljenih dodatkov v krmi iz člena 9t(b) navedene direktive.

(3) Znanstveni odbor za prehrano živali je dal pozitivno mnenje glede varnosti in ugodnih učinkov pripravka kokcidiostatika na rejo živali pod pogoji, določenimi v Prilogi k tej uredbi.

(4) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Dodatek, ki spada v skupino "kokcidiostatiki in druge zdravilne snovi" iz Priloge k tej uredbi se dovoli za uporabo kot dodatek v prehrani živali pod pogoji iz Priloge.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. januarja 2003

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 265, 3.10.2002, str. 1.

--------------------------------------------------

PRILOGA

Registracijska številka dodatka | Ime in registracijska številka odgovorne osebe, za dajanje dodatka v promet | Dodatek (trgovsko ime) | Sestava, kemijska formula, opis dodatka | Vrsta ali kategorija živali | Zgornja meja starosti živali | Mg aktivne substance na kg popolne krmne mešanice | Ostale določbe | Datum poteka veljavnosti dovoljenja za promet |

Najmanjša vsebnost | Največja vsebnost |

Kokcidiostatiki in druge zdravilne snovi

E 771 | Janssen Animal Health BVBA | Diklazuril 0,5 g/100 g (Clinacox 0,5 % Premix) | Sestava dodatkov: Diklazuril: 0,5 g/100 gSojina moka: 99,25 g/100 gPolividon K 30: 0,2 g/100 gNatrijev hidroksid: 0,0538 g/100 g | Piščanci za pitanje | 16 tednov | 1 | 1 | – | 20.1.2013 |

Diklazuril 0,2 g/100 g (Clinacox 0,2 % Premix) | Diklazuril: 0,2 g/100 gSojina moka: 39,7 g/100 gPolividon K 30: 0,08 g/100 gNatrijev hidroksid: 0,0215 g/100 gPšenična moka: 60 g/100 g |

| Aktivna snov: Diklazuril, C17H9Cl3N4O2(±)-4-klorofenil[2,6-dikloro-4-(2,3,4,5-tetrahidro-3,5-diokso-1,2,4-triazin-2 il) fenil]acetonitril,CAS št.: 101831-37-2 |

| Nečistoče: razkrojni produkti (R064318): ≤0,2 %ostale nečistoče (R066891, R066896, R068610, R070156, R068584, R070016): ≤0,5 % posameznoSkupna vsebnost nečistoč: ≤1,5 % |

--------------------------------------------------
Uredba Komisije (ES) št. 1665/2003

z dne 22. septembra 2003

o dopolnitvi Priloge k Uredbi (ES) št. 2400/96 (Clementine del Golfo di Taranto, Mela Val di Non in Clementinas de las Tierras del Ebro ali Clementines de les Terres de l’Ebre)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 692/2003 [2]in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92, je Italija Komisiji poslala vlogo za registracijo kot geografska označba ime "Clementine del Golfo di Taranto" in za registracijo kot označbo porekla ime "Mela Val di Non", Španija pa je Komisiji poslala vlogo za registracijo kot geografska označba ime "Clementinas de las Tierras del Ebro" ali "Clementines de les Terres de l’Ebre".

(2) V skladu s členom 6(1) Uredbe je ugotovljeno, da vloge izpolnjujejo vse zahteve Uredbe in da zlasti vsebujejo vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 navedene uredbe glede imen iz Priloge k tej uredbi po objavi v Uradnem listu Evropskih skupnosti [3].

(4) Imena je torej treba vnesti v "Register zaščitenih označb porekla in zaščitenih geografskih označb" in jih tako zaščititi v vsej Skupnosti kot zaščitene označbe porekla ali zaščitene geografske označbe.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1491/2003 [5]–

SPREJELA NASLEDNJO UREDBO:

Člen 1

Imena v priloženi Prilogi se doda v Prilogo k Uredbi (ES) št. 2400/96 in se jih vnese v skladu s členom 6(3) Uredbe (EGS) št. 2081/92 v "Register zaščitenih označb porekla in zaščitenih geografskih označb" kot zaščitene označbe porekla (ZOP) in zaščitene geografske označbe (ZGO).

Člen 2

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. septembra 2003

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 99, 17.4.2003, str. 1.

[3] UL C 11, 17.1.2003, str. 7 (Clementine del Golfo di Taranto).UL C 30, 8.2.2003, str. 15 (Mela Val di Non).UL C 22, 19.1.2003, str. 5 (Clementinas de las Tierras del Ebro ali Clementines de les Tierres de l’Ebre).

[4] UL L 327, 18.12.1996, str. 11.

[5] UL L 214, 26.8.2003, str. 6.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Sadje in zelenjava:

ITALIJA

Clementine del Golfo di Taranto (ZGO)

Mela Val di Non (ZOP)

ŠPANIJA

Clementinas de las Tierras del Ebro ali Clementines de les Terres de l’Ebre (ZGO)

--------------------------------------------------
Uredba Komisije (ES) št. 365/2004

z dne 27. februarja 2004

o spremembi Uredbe (ES) št. 2233/2003 o odprtju tarifnih kvot Skupnosti za 2004 za ovce, koze, ovčje meso in kozje meso

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2529/2001 z dne 19. decembra 2001 o skupni ureditvi trga za ovčje in kozje meso [1] in zlasti člena 16(1) Uredbe,

ob upoštevanju naslednjega:

(1) Člen 11(1) Uredbe Komisije (ES) št. 1439/1995 z dne 26. junija 1995 o določitvi podrobnih pravil za uporabo Uredbe Sveta (EGS) št. 3013/89 glede uvoza in izvoza proizvodov v sektorju ovčjega in kozjega mesa [2] označuje čas veljavnosti za dokumente o poreklu, ki so jih izdali organi tretjih držav za uvoz ovc, koz, ovčjega in kozjega mesa v Skupnost po tarifnih kvotah.

(2) Uredba Komisije (ES) št. 2233/2003 [3] je uvedla upravljanje teh kvot po sistemu "kdor prvi pride, prvi dobi" s 1. januarjem 2004. Vendar pa ta uredba glede nekaterih tretjih držav predvideva nadaljevanje sistema dovoljenj do 30. aprila 2004. V teh primerih je treba sprejeti ustrezne določbe, ki naj omogočijo nemoteni prehod s sistema uvoznih dovoljenj na sistem "kdor prvi pride, prvi dobi".

(3) Zato se dovoli večja stopnja prilagodljivosti glede časa veljavnosti dokumentov o poreklu, kakor je predpisano v členu 11(1) Uredbe (ES) št. 1439/95, tako da lahko pristojni organi zadevnih tretjih držav izdajajo take dokumente z obdobjem veljavnosti manj kakor tri mesece od datuma izdaje.

(4) Ukrepi iz te uredbe so v skladu z mnenjem Upravljalnega odbora za ovce in koze –

SPREJELA NASLEDNJO UREDBO:

Člen 1

V členu 5(1) Uredbe (ES) št. 2233/2003 se doda naslednji pododstavek:

"Z odstopanjem od člena 11(1) Uredbe (ES) št. 1439/95 lahko organi, pristojni za izdajo potrdil v Avstraliji in na Novi Zelandiji, do 30. aprila 2004 izdajajo dokumente o poreklu z veljavnostjo manj kakor tri mesece od dejanskega datuma izdaje."

Člen 2

Ta uredba začne veljati tretji dan po objavi v Uradnem listu Evropske unije.

Uporabljati se začne 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. februarja 2004

Za Komisijo

Franz Fischler

Član Komisije

[1] UL L 341, 22.12.2001, str. 3.

[2] UL L 143, 27.6.1995, str. 7. Uredba, kakor je bila nazadnje spremenjena z Uredbo (ES) št. 272/2001 (UL L 41, 10.2.2001, str. 3).

[3] UL L 339, 24.12.2003, str. 22.

--------------------------------------------------
Uredba Sveta (ES) št. 567/2004

z dne 22. marca 2004

o spremembi Uredbe (ES) št. 1257/1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji [1] in zlasti člena 2(3) Pogodbe,

ob upoštevanju Akta o pogojih pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške [2] ter zlasti člena 57(2) Akta,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju naslednjega:

(1) Poglavje Va Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) [3] predvideva ukrep podpore za pomoč kmetom pri izpolnjevanju nedavno uvedenih zavezujočih standardov.

(2) Zaradi pristopa so kmetje Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške soočeni z velikim številom novih standardov na podlagi zakonodaje Skupnosti, ki jih bodo morali upoštevati od datuma pristopa ali pozneje. Nujno je treba zagotoviti pomoč, ki bo pokrila vsaj del stroškov naložb, potrebnih za izpolnjevanje teh standardov. Zato je treba določiti posebna odstopanja za izvajanje ukrepa "izpolnjevanje standardov" v novih državah članicah.

(3) Uredbo (ES) št. 1257/1999 je zato treba spremeniti –

SPREJEL NASLEDNJO UREDBO:

Člen 1

V členu 33l Uredbe (ES) št. 1257/1999 se s tem vstavi naslednji odstavek 2b:

"2b. Z odstopanjem od členov 21a, 21b in 21c se stroški, povezani z naložbami, potrebnimi za uskladitev s standardom, ki ga je Skupnost določila pred datumom pristopa in je za kmete zavezujoč od tega ali poznejšega datuma, lahko upoštevajo pri določanju ravni letne podpore. Ta možnost je omejena na prva tri leta obdobja podpore, do letne zgornje meje 25000 EUR na kmetijo. V tem naložbenem obdobju se postopno zmanjševanje, predvideno v členu 21c, ne uporablja. Izpad dohodka in dodatni stroški, nastali zaradi upoštevanja standarda, se ne smejo upoštevati pred koncem naložbenega obdobja.

Naložbe, podprte v skladu s prvim pododstavkom, niso upravičene do podpore, predvidene v poglavju I."

Člen 2

Ta uredba začne veljati 1. maja 2004, pod pogojem da začne veljati Akt o pristopu iz leta 2003 [4].

Ta uredba je v celoti zavezujoča in se neposredno uporablja v vseh državah članicah.

V Bruslju, 22. marca 2004

Za Svet

Predsednik

J. Walsh

[1] UL L 236, 23.9.2003, str. 17.

[2] UL L 236, 23.9.2003, str. 33.

[3] UL L 160, 26.6.1999, str. 80. Uredba, kakor je bila nazadnje spremenjena z Aktom o pristopu iz leta 2003.

[4] UL L 236, 23.9.2003, str. 33.

--------------------------------------------------